टाउन हॉल बनाने वाले ठेकेदार-इंजीनियरों के बीच विवाद, काम में देरी
नगर परिषद में ठेकेदारों की स्थिति खराब
^कलभी विवाद हुआ था और आज भी हुआ है। मेरे पास विवाद करने का समय नहीं है। ठेकेदारों की स्थिति खराब है, विशेष रूप से नगर परिषद में, जो जेईएन और एईएन करें वो ठीक। काम करने के बाद उनके पीछे घूमना पड़ता है, वो मेरे से नहीं होगा। मैंने कह दिया है कि जितने का वर्कऑर्डर है उतना ही काम करूंगा, फिर संभालेंगे उनका ऑडिटोरियम। लोग मुझे सामने से काम करने बुलाते है, मैंने 7 साल तक बांसवाड़ा में भी काम किया है। -राघवेंद्र, ठेकेदार।
नगर परिषद के पूर्ववर्ती कार्यकाल में तत्कालीन कलेक्टर पूर्णचंद्र किशन ने टाउन हॉल का निर्माण शुरू कराया था। उस समय लागत करीब साढ़े तीन करोड़ थी। ग्राउंड फ्लोर बनने के बाद निर्माण इसलिए रोक दिया गया तब तक 80 लाख रुपए खर्च हो गए थे। क्योंकि केवल छत डालने के लिए एक करोड़ 10 लाख रुपए की ओर जरूरत थी। उस समय परिषद की आर्थिक स्थिति अच्छी नहीं थी। बोर्ड बदलने के बाद निर्माण शुरू हुआ और उसे ऑडिटोरियम का रूप देने का निर्णय लिया गया। फाइव स्टार होटल की सुविधाओं से सज्जित इस ऑडिटोरियम का निर्माण नए सिरे से शुरू हुआ। इस पर भी करीब साढ़े तीन करोड़ रुपए खर्च किए जा रहे है। 50 लाख रुपए और भी खर्च होंगे। उन कार्यों के टेंडर भी अधिकारियों की चली तो इसी फर्म को ही मिलेंगे। काम शुरू हुए 10 माह होने को है। इसे मार्च 2017 में पूरा करना था।
सभापति ने ठेकेदार को अधिकारियों से सलीके से पेश आने को कहा
भास्करसंवाददाता | डूंगरपुर
जिलाअस्पताल के सामने निर्माणाधीन टाउनहॉल का निर्माण इस माह पूरा नहीं हो पाएगा। इसकी तय समय सीमा 31 मार्च थी, लेकिन अब यह काम अब ठेकेदार और इंजीनियरों के विवाद में उलझ गया है।
ठेकेदार ने भुगतान के लिए नगर परिषद के इंजीनियरों से बदसलूकी का मामला सामने आया है। दो दिनों से चला आर रहा विवाद सभापति के दखल के बाद एकबारगी शांत हुआ है। नगर परिषद में ठेकेदारों की स्थिति खराब होने की बात फर्म ने कही है। राघवेंद्र कंस्ट्रक्शन की ओर से 3 करोड़ रुपए का काम कराया जा रहा है। इस कार्य के लिए टुकड़ों-टुकड़ों में टेंडर हो रहे हैं। उच्चाधिकारी चाहते भी नहीं कि यह काम कोई ओर ठेकेदार करे, ऐसे में ऑनलाइन आवेदन भी कोई नहीं कर रहा। सोमवार को ठेकेदार ने 40 लाख रुपए के भुगतान के लिए बिल पेश कर दिए।
इंजीनियरों ने भौतिक जांच के लिए रुकने को कहा। इस पर ठेकेदार ने इंजीनियरों के साथ बदसलूकी की। लेकिन कोई भी शिकायत करने को तैयार इसलिए नहीं है। क्योंकि उन्हें उच्चाधिकारियों की ठेकेदार को शह होने की उन्हें पहले से ही जानकारी है। ठेकेदार का दबाव था कि उसने जो बिल पेश किए उसे पास कर दिया जाए। इस पर बात नहीं बनी। फिर भी इंजीनियर्स ने रात को ही बिल बना दिए।
मंगलवार सुबह फिर ठेकेदार ने इंजीनियर्स से बदसलूकी की। मामला सभापति के सामने पहुंचा। ठेकेदार ने सभापति यह तक कह दिया कि इंजीनियर्स ने बिल में कटौती की है। वहीं इंजीनियर्स सही तरीके से जांच करने के बाद ही एमबी बनाए जाने की दलील दी। फिर भी ठेकेदार नहीं माना। इसके बाद सभापति ने ठेकेदार को फटकार लगाते हुए अधिकारियों से सलीके से पेश आने को कहा।
थोड़ीबहुत नासमझी हो गई
^बच्चेहै, थोड़ी बहुत नासमझी हो गई थी। अब मामला शांत हो गया है। -दिलीप गुप्ता, आयुक्त
टाउन हॉल के बाहर खुले में पड़ा सामान।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva